Si Pertuf yenna-as: nekinni amer ufiγ… Acu tebγiḍ a yaderγal? Yenna-as d tafat… mi atan kull yiwen akken i s-irad Sidi Rebbi… Ih… axateṛ tura lukan ad d-ikcem Netta, ilaq nekkinni ad ffγeγ. ih… ur twalaḍ ara acu i d-igger fell-i?... Amek tebγiḍ tura ad aγyesdukkel yiwen uxxam nekkini yid-s? Ih… leḥsab-agi… ṣafik d tidet ihi ayen akka-agi i digger fell-i… iwaken ad as-qizbeγ tura… Ih… Akka-agi ara s-innin medden: imi dtugadeḍ… aluṛ tura nekkinni ifuk ad t-ḥadreγ i waken ad iyi-sseṛ… Ṭunṭu Akli yenna-as: Tte!... A yyaw ad teslem!... A Si Pertuf, a Si Pertuf… Bu mkul yiwen akken i as-irad Sidi Rebbi… Aluṛ eǧǧ-it s afus n Sidi Rebbi Ayγer tura keččinni ad tawiḍ ddnub-is? Netta ayen yexdem ad γer-s yeffeγ, Sidi Rebbi ad t-iqas. Keččinni d lmudeyyin… ad teqqimeḍ… Tujuṛ kan zeddigeḍ. Ih… lmudeyyin am keččinni, ur tettɛanadeḍ ara